Patricia Martín

Patricia Martín Playá (Ferrol, Coruña, Galizia, 1986) zirujau plastikoa eta harri-jasotzailea da. 

Kirol arloan hainbat sari lortu ditu, besteak beste, Bizkaiko harri-jasotzaile txapelduna, munduko txapeldunordea distantzia laburretan eta Espainiako Strong Woman irabazlea. Emakumeen Indarraren lehen Liga Nazionala egin zenetik, Espainiako emakumerik indartsuena ere bada.
 Bizitza 
Patricia Martin Playá galiziarra da sortzez eta Bilbon bizi da. Madrilgo Erkidegoan egin zuen prestakuntza. MIR garaian Francisco del Piñal —erreferente bat eskuetan eta eskumuturretan— taldeko kide izatea eskatu zuen Santanderren. Bi hilabete egin zituen berarekin eta asko gustatu zitzaion. Singapurren osatu zituen ikasketak eta Indian aritu zen operatzen. 

Bizitza osoan egin du kirola. Txikitan hasi eta hogeita piku urtera arte boleibolean jardun zuen, Deustuko taldea desegin arte. Singapurren zegoela zaletu zen crossfit entrenamenduan eta jarraitu egin du. Patricia Martinen esanetan crossfitak asko lagundu die emakumeei indar kiroletan jarduteko.

Senarra, Mikel Prieto zirujaua, gibel transplanteetan aditua da eta Strong Man indar lehiaketetan ohikoa. Pandemia ostean, senarrak animatuta hasi zen harri-jasotzen. 

 Lan ibilbidea 

 Zirujau 
2017ko erdialdetik 2019ra Singapurren bizi izan zen, non Eskuaren kirurgian azpi-espezializazio bat egin zuen. Urte horretan aukeratutako bi pertsonetako bat izan zen. Operatu eta ikasi egin zuen etengabe. Gero, hilabete batzuetan, esku eta hatz kirurgia ugari egin zituen Indian.

2020an Barakaldoko Gurutzetako Unibertsitate Ospitaleko Erreduren Unitateko ardura hartu zuen. Eskuetan espezializatutako zirujau plastiko berreraikitzailea da.   

 Harri-jasotzaile 

Patricia Martín Playák kirol honetan hasi zenean, helburua emakume femeninoaren eta printzesaren estereotipoak haustea zuen eta osasunarekiko zerikusi handiagoa duen mezua bidaltzea, emaitza lehiakor edo estetikoak bazter utzita. Jantzi kirurgiko berdea kendu eta Maite Perurena Zubiturrek, Iñaki Perurenaren alabak, egindako kirol-jantzia jartzen du, ebakuntzarako eskularruak kendu eta erretxina ematen du eskuetan harriak altxatzeko. Astean bi egunetan entrenatzen du Getxoko Andra Mari probalekuan Felix Campos ‘Ogikiñe’ harri-jasotzaile erretiratuaren aginduetara.

2024ko abenduaren 15ean Arratia bailarako Zeanuri herrian jokatu zen Bizkaiko harri-jasotze txapelketan nagusitu zen, 21 altxaldi lortu baitzituen 75 kiloko zilindrikoarekin, 19 altxaldi 62,5eko kubikoarekin, eta 23 altxaldi pisu bereko esferikoarekin. 

Emakumezkoen Lehen Indar Liga Nazionalean hartu zuen parte eta Espainiako emakumerik indartsuena sailkatu.

2025eko urriaren 19an, Mungian, Euskal Herriko harri-jasotzaile Txapelketako txapela jantzi zuen.

 Palmaresa 

 2025eko urriaren 19an, Euskal Herriko harri-jasotzaile txapelduna link=Archivo:Gold_medal_icon.svg|15x15px 
 2025eko martxoan, Bizkaiko txapelduna link=Archivo:Gold_medal_icon.svg|15x15px
 2024ko apirilean Emakumeen Indarraren lehen Liga Nazionaleko txapelduna link=Archivo:Gold_medal_icon.svg|15x15px 
 Erreferentziak 

 Kanpo estekak 

 Elkarrizketa: Patricia Martin: «Aurten, estrategia aldatu, eta dena jarraian egin nuen, gelditu gabe» Berria egunkaria, 2025.10.24 
 Bideoa: Patricia Martín, cirujana y harrijasotzaile: ''En el levantamiento de piedras hay muy buena competencia'' ETB2 Quédate saioa 2025.04.23

Kategoria:Ferroldarrak
Kategoria:Zirujauak
Kategoria:Emakume zirujauak
Kategoria:Harri-jasotzaileak
Kategoria:Emakume harri-jasotzaileak